Ohjelman kustantavat Joyce Meyer Ministries -työn tukijat.
Tänään kerromme, miten kehität poikkeuksellisen asenteen -
itseäsi kohtaan.
ILOA ARKEEN Tavallisesta poikkeavaksi 2/2
Pienistä ja tavallisista asioista voi tulla suuria ja erityisiä, -
jos meillä on oikea asenne.
Raamatussa on mielenkiintoisia kertomuksia.
Markuksen evankeliumissa kerrotaan leskestä, -
joka antoi kaikki vähäiset kolikkonsa uhriarkkuun.
Älä luule, että se, mitä voit antaa, ei ole antamisen arvoista.
Tee, mitä voit, ja Jumala tekee sen, mitä et itse voi.
Yleensä emme tee edes niitä pieniä juttuja, mitä voisimme.
Jos haluat ison palvelutehtävän, aloita pienestä.
Tein kaikenlaista ennen tätä.
Laupias samarialainen pysähtyi auttamaan muukalaista.
Varmasti hänelläkin oli kiire.
Kaksi uskonnollista ihmistä käveli hakatun miehen ohi.
Hänet oli ryöstetty, mutta heillä ei ollut aikaa hänelle.
Samarialainen pysähtyi auttamaan, käytti omaa rahaansa ja aikaansa.
Johanneksen evankeliumin 20. luku.
On kummallista, miten paljon Saatana vihaa naisia.
Se johtuu siitä, että nainen synnytti Vapahtajan.
Jumala sanoi panevansa vainon paholaisen ja naisen välille.
Naisia on vainottu aikojen alusta alkaen.
Se on jollain tavalla demonista.
Miten toinen puoli ihmiskuntaa luulee voivansa sortaa toista -
vain siksi, että kehomme on koottu eri tavalla?
Aamen?
Tätä ohjelmaa katsotaan myös monissa maissa, -
joissa naisen asema on yhä huono.
Haluan sanoa naisille, jotka katsovat, ehkä salaa miehiltään, -
että Jumala rakastaa sinua, olet arvokas ja luova.
Voit luottaa itseesi ja tehdä elämälläsi jotain suurta.
Älä anna kenenkään kohdella itseäsi huonosti.
Aamen!
Mutta ei meidän tarvitse kapinoida.
Raamatun mukaan mies on perheen pää.
Käyttäytyköön myös sen mukaisesti.
Aamen?
Perheen päänä oleminen ei tarkoita toisen pomottamista.
Minulla ja Davella on hyvä suhde.
Mieheni on turvallinen ja antaa minun olla oma itseni Kristuksessa.
Lavan ulkopuolella olen Dave Meyerin vaimo.
Olen opetellut olemaan väittämättä aina vastaan.
Osaan sanoa "kyllä, kulta."
Olen kyllästynyt jauhamaan siitä, saako nainen opettaa.
Kärsivällisyyttä, miehet, tässä menee vain pari minuuttia.
"Viikon ensimmäisenä päivänä -
Maria Magdaleena meni varhain, kun vielä oli pimeä, haudalle -
ja näki kiven otetuksi pois haudan suulta." Joh. 20:1
Päätös nousta aikaisin etsimään Jumalaa -
voi olla elämäsi merkittävin teko.
Kukaan ei näe sitä, perheesi ei ehkä edes tiedä siitä, -
mutta Jumala näkee sinut, -
ja hän kyllä palkitsee sinut julkisesti.
Aamen?
Maria lähti hakemaan opetuslapsia, ja he juoksivat haudalle.
Hauta oli tyhjä, joten he uskoivat Jeesuksen puhuneen totta.
He kuitenkin kyllästyivät odottamaan ja palasivat kotiin.
"Sillä he eivät vielä ymmärtäneet Raamattua, -
että hän oli kuolleista nouseva."
"Mutta Maria seisoi haudan edessä ulkopuolella ja itki." Joh. 20:11
Hän ei pelkästään noussut aikaisin, vaan viipyi myöhään.
Tässä on sanoma.
Saatat kokea todellisen ihmeen ja olla Jumalan käytössä, -
jos saavut jumalanpalvelukseen ajoissa ja lähdet myöhään.
Antaudut Jumalan käyttöön aluksi ja lopuksi.
Jumala näkee sydämesi.
Maria nousi aikaisin ja viipyi myöhään.
Hän näki kaksi enkeliä ja kysyi, mihin he olivat vieneet Herran.
Sitten hän kääntyi ja näki Jeesuksen.
Naisetko eivät voisi saarnata?
Maria oli ensimmäinen.
Jotkut ihmettelevät, mitä tarkoitan.
Jeesus käski Mariaa kertomaan opetuslapsille: Hän on ylösnoussut!
Kuulostaa minusta saarnaamiselta.
Eikö vain?
Entä Paavalin kirjoitukset?
Niitä lukiessa pitää ottaa huomioon asiayhteys.
Paavali puhui seurakunnan tavoista.
Naiset ja miehet istuivat eri puolilla, ja armolahjat toimivat.
Naiset huutelivat käytävän yli miehilleen kysymyksiä.
Paavali käski heitä vaikenemaan.
Jos vain tutkit näitä asioita, asenteesi voi muuttua.
Olen saarnannut liian pitkään uskoakseni, ettei se käy.
Olen pahoillani.
Pikku juttu: hän nousi aikaisin ja viipyi myöhään.
Voit olla suuri siunaus pastorille, jos et tule sisään myöhässä -
etkä lähde pois kesken kaiken.
Annan teille hiukan rakastavaa, äidillistä sapiskaa.
Voimme tehdä pieniä juttuja toisten ihmisten hyväksi.
Ymmärrätkö, miten se vaikuttaa, kun istut keskellä keskiriviä -
ja päätät lähteä vessaan?
Jos kyseessä on todellinen hätätilanne, mene ihmeessä.
Luuletko, ettei minulle tule koskaan vessahätä täällä?
En silti lähde.
Jos on valmis kestämään vähän epämukavuutta toisten takia, -
se on meille pieni juttu, -
mutta se voi tehdä tavallisesta elämästä Jumalalle erityisen.
Ymmärrättekö?
Jos joudut lähtemään kesken jumalanpalveluksen, istu taakse.
Olet toki tervetullut, mutta älä tunge eturiviin, niin että -
kaikki muutkin seuraavat lähtöäsi.
Pastorit saavat kiittää minua myöhemmin.
Voit tehdä tavanomaisesta elämästä tavallisesta poikkeavan.
Oma asenteesi voi olla erityinen.
Jos haluat suututtaa paholaisen, -
kasvata tasapainoinen asenne itseäsi kohtaan.
Epävarmuus on nykyajan vitsaus.
Ihmiset, jotka todella tuntevat itsensä, ovat poikkeuksellisia.
Emme ole yhtään mitään ilman Jumalaa.
Jeesuksen kautta voimme tehdä mitä tahansa hän pyytää.
Itseluottamuksemme ei perustu ulkonäköön tai saavutuksiin.
Se perustuu Kristukseen.
Voimme luottaa itseemme Kristuksessa.
Hän on aina kanssamme.
Otetaan esille Efesolaiskirje 1:4.
Ensin täytyy ymmärtää, että Jumala on luonut minut -
ja haluaa rakastaa minua ehdoitta, ilman mitään erityistä syytä.
Päätän vain ottaa sen vastaan.
Et ole vastaanottanut Jumalan rakkautta, jos et rakasta itseäsi.
Jumalan rakkauden vastaanottaminen on sitä, että -
ymmärtää olevansa luotu Jumalan kuvaksi jo äidin kohdussa.
Ymmärrä olevasi arvokas ja tärkeä.
Älä määrittele arvoasi sen mukaan, miten muut sinua kohtelevat.
Lue se Raamatusta.
Monia kuulijoita on kohdeltu väärin tai kohdellaan väärin.
Ihmiset, joilla on ongelmia, satuttavat toisiaan.
Älä määrittele arvoasi siltä pohjalta.
Kun isä käytti minua seksuaalisesti hyväksi, syytin itseäni.
Siitä alkoi pitkä kierre: "Mikä minussa on vikana?"
En tullut ajatelleeksi, että ongelma voisi olla hänessä.
Onneksi luin Sanaa ja uskoin sen, -
mutta se oli pitkä ja vaikea prosessi, luin ja opettelin.
Vähitellen mieleni uudistui.
Nyt tiedän Jumalan rakastavan minua.
Hän valitsi minut, vaikka teen virheitä enkä ole täydellinen.
Hän tuntee myös sinun vikasi valitessaan sinut.
Hän haluaa työstää asioita kanssasi, älä vain anna periksi.
Vanhurskas kompastuu seitsemästi ja nousee jälleen ylös.
Jos tunnet asemasi Kristuksessa, paholainen ei pidättele sinua.
Vaikka olet epäonnistut monesti, älä luovuta.
Epäonnistuminen jossain asiassa ei tee sinusta epäonnistunutta.
Efesolaiskirje 1:4 kertoo, että Jumala valitsi meidät.
"Niinkuin hän ennen maailman perustamista -
oli hänessä (Kristuksessa) valinnut meidät -
olemaan pyhät (Jumalalle pyhitetyt) ja nuhteettomat -
hänen edessään, rakkaudessa."
Vaikka et ole synnitön, hän asettaa sinut nuhteettomaksi.
Voit tulla sellaiseksi, millaiseksi hän sinut tekee.
Jumala sovittaa sinut Kristuksessa, ja sitä kautta opit pyhyyttä.
Hän tekee sinusta syyttömän Jumalan edessä.
Sitä kautta saat kasvaa kohti täydellisyyttä päivä päivältä.
Me kasvamme!
Mitä jos suhtautuisit itseesi ja muihin vähän kärsivällisemmin?
Sanokaa kaikki: "Jumala valitsi minut tarkoituksella."
"Hän ei ole minulle vihainen."
"Enkä ole minäkään."
"Minussa on vikoja, mutta haluan muuttua Jumalan avulla."
"Uskon, että Jumala tekee työtään minussa."
Älä puhu pahaa itsestäsi.
Älä lausu enää yhtään negatiivista sanaa itsestäsi.
Se on suuri virhe.
Kuinka moni puhuu pahaa itsestään?
Älä tee sitä enää ikinä.
Jumala on puolellasi, ja paholainen on sinua vastaan.
Sanasi julistavat elämää tai kuolemaa itsellesi ja muille.
Opi puhumaan itsestäsi niin kuin Raamattu puhuu sinusta.
Minut on voideltu, Pyhä Henki johdattaa minua.
Jumala rakastaa minua, hän valitsi minut, olen arvokas.
Ala puhua näin, ja pian alat tehdä suuria asioita.
Tekosi lähtevät siitä, kuka uskot olevasi.
Elämämme ovat sekaisin, koska mielemme on sekaisin.
Tarvitsemme oikean asenteen.
Ilman Kristusta en ole mitään, mutta hänessä olen lunastettu.
Hänessä olen sovitettu, rakastettu, voideltu, Jumalan käytössä.
Hänen kauttaan minulla on lahjoja ja kykyjä.
Et voi yllättää Jumalaa, sanoo Heprealaiskirje 4:15.
"Sillä ei meillä ole sellainen ylimmäinen pappi, -
joka ei voi sääliä meidän heikkouksiamme, vaan -
joka on ollut kaikessa kiusattu samalla lailla kuin mekin, -
kuitenkin ilman syntiä."
Jeesus ymmärtää sinua kaikkine omituisuuksinesi.
Kuka on mielestään vähän omituinen?
Jae 16 jatkaa: -
"Käykäämme sentähden uskalluk- sella armon istuimen eteen."
Lähestytään Jumalaa uskalluksella, rohkeasti, pelotta.
Auta, vaikka en ansaitsekaan sitä.
Jos jostain kumman syystä haluat käyttää minua, olen mukana.
Eilen ihmettelin Jumalalle, miksi saan tehdä tätä työtä.
Ja sanoin aikovani jatkaa.
Ei se ole sinun kyvyistäsi kiinni, Jumala valitsi sinut -
ennen kuin ehdit tehdä vielä mitään oikein tai väärin.
Ei se ole sinusta kiinni.
Jumala on kaikki, mitä sinulta puuttuu.
Älä vertaa itseäsi toisiin tai yritä kilpailla muiden kanssa.
Erilaisuus on sallittua.
Minä olen erilainen.
Ääneni on erikoinen, ja nykyään jopa pidän siitä.
Meidän ei pidä olla samanlaisia.
Jotkut ihmiset ovat hiljaisia, lempeitä ja nöyriä.
Heillä on armollisuuden lahja.
Sitten tulen minä!
Maailmassa on 17 pingviinilajia.
Jumala on luonut pingviineistäkin erilaisia.
Hän pitää vaihtelusta.
Ei sinun tarvitse olla kuten joku muu, joten lakkaa vertailemasta.
Ennen yritin olla samanlainen kuin kohtaamani lempeät ihmiset.
Se oli painajaista.
Aivan niin, aivan niin.
Naapurini oli oikea kodin hengetär.
Hän teki kaiken, minä en mitään.
Hän kasvatti ja säilöi vihanneksia, keitti hilloa.
Hän ompeli perheen vaatteet, -
neuloi, virkkasi, maalasi, hoiti ruohonleikkuun.
Minä en edes saanut ruohonleikkuria käyntiin.
Halusin vain valittaa kohtaloani Jumalalle.
Jonkin aikaa yritin olla kuin hän.
Ostin ompelukoneen ja opettelin.
Ensimmäisten sortsien taskut olivat lahkeita pidemmät.
Taskut näkyivät lahkeiden alta.
Sain Daven istuttamaan tomaatteja.
Se oli enemmän hänen puutarhansa.
Kaikki oli valmiina tomaattien säilömistä varten.
Säilöisimme naapurin kanssa yhdessä.
Minäkin olin kuin tuo kodin hengetär tomaatteineni.
Hikoilisimme koko päivän synkkinä keittiössä säilöen.
Tomaatit tölkkeihin - mutta miksi, kun niitä saa halvalla kaupasta?
Ei siinä ole järkeä.
Paholainen yritti väittää minulle, etten ole normaali nainen.
Yritin siis olla normaali, tavallinen nainen.
Inhosin ompelukonetta.
Enkä edes pitänyt naapuristani, vaikka hän oli hyvä ihminen.
Se johtui siitä, että yritin olla kuin hän.
Kun kilpailet jonkun kanssa, hänestä tulee sinulle uhka.
Et pysty pitämään hänestä.
Yritin myös olla kuin pastorimme herttainen vaimo - minä suurisuu.
Meidän piti siis säilöä tomaatteja.
Aamulla menin poimimaan tomaatit.
Yön aikana pienet ötökät olivat syöneet tomaattini täyteen reikiä.
Soitin naapurille ja sanoin, että sato on pilalla.
Hän tarkisti omat tomaattinsa, eikä niissä ollut mitään vikaa.
Kysyin Jumalalta, mikä nyt on.
Olin sentään rukoillut tomaattieni puolesta Herran nimessä.
Miksi ötökät söivät vain minun tomaattini?
Jumala sanoi: en koskaan käskenyt sinun kasvattaa tomaatteja.
Ymmärtääkö kukaan, mitä sanon?
Ole paras mahdollinen sinä, menesty siinä.
Säilytä erityinen asenne itseesi.
Vaikka olisit ihan tavallinen ihminen, -
voit tehdä suuria asioita Jumalalle ja olla siunauksena -
missä ikinä liikutkin.
Voi olla kuuluisa taivaassa, vaikket ole kuuluisa täällä.
ILOA ARKEEN
Jos haluaa erityisen elämän, -
pitää ymmärtää, että pienet asiat ovat tärkeitä Jumalalle, -
ja ne ovat tärkeitä ihmissuhteissa.
Pidä asenteesi kunnossa ja luota Jumalan suunnitelmiin.
Saat yllättyä positiivisesti.
Ahdistumme usein asioista, joille emme mahda mitään.
Psalmi 31:15-16 "Sinuun, Herra, minä turvaan; minä sanon: -
"Sinä olet minun Jumalani." Minun aikani ovat sinun kädessäsi."
DVD-opetus "The God Factor" kertoo Jumala-tekijästä.
Jos kutsumme Jumalan osalliseksi kaikkeen, mitä teemme -
Jumala todella alkaa toimia elämässämme.
Herrasmies ei tule kutsumatta.
Vaikka Jumala on läsnä koko ajan, voit kutsua Hänet tekemään -
elämästäsi yliluonnollista.
Elämässämme on usein paljon pelkoa.
Jos todella ymmärrät Jumala-tekijän muuttavan voiman, -
sinun ei tarvitse elää pelossa.
Uskon opetuksen siunaavan sinua.
Kiitos seurastasi tänään, välitämme sinusta!
Love Life -naistentapahtumassa on Joycen käytännöllistä opetusta: -
Ole rohkea ja mene kuulemaan Sanaa, -
jotta voit jatkaa kasvamista.
Joyce puhuu itselleen merkittävistä aiheista: -
mielestä, puheesta ja asenteesta.
Siskokset saattavat riidellä, mutta rakastavat toisiaan.
Voit olla osa jotain suurempaa.
Ilon kyyneleet ovat virranneet.
Tämä on tuonut meitä lähemmäs toisiamme.
On ollut hienoa jakaa tapahtuma perheenjäsenen kanssa.
Varaa kalenteristasi 16.-18.9.2010 Love Life -naistentapahtumalle.
Suunnittele hengellinen lomasi nyt.
Tulossa: -
Jumalan takia meidän ei tarvitse pelätä.
Maailmalla myllertää ja talous on sekaisin, mutta meillä on Jumala.
Sanokoot humanistit mitä hyvänsä.
ILOA ARKEEN
Tämän ohjelman avulla opit soveltamaan Raamattua elämääsi -
ja saat lukemisesta enemmän irti.
Saatavilla kotisivuiltamme.
Merkitset meille enemmän kuin aavistat.
Työmme ei olisi mahdollista ilman tukijoita ja kumppaneita.
Yhdessä ruokimme nälkäisiä ja viemme ilosanomaa kansoille.
Ota yhteyttä tai käy sivuillamme: www.joycemeyer.org
Siellä voit jättää rukouspyyntösi ja saada lisätietoja työstämme.
Suomennos: Sari Mäkilä
Ohjelman kustansivat Joyce Meyer Ministries -työn tukijat.